Royal kan behandles med andre overflateprodukter dersom en i utgangspunktet ønsker annen farge enn de opprinnelige royalfargene, men dette bør ikke gjøres før trevirket har stått i montert minst ett år. Dette er for å unngå gjennomblødning av kobberstoff fra impregneringen. Det anbefales å påføre ett grunningsstrøk, la dette få stå noen måneder før dekkstrøk påføres. Furu er rik på harpiks, og harpiks gjennomslag ved kvist kan forekomme og bli synlig spesielt på lyse malingsfarger. Om man velger å bruke andre overflateprodukter enn Royalolje på trevirket, vil man endre produktets egenskaper som gjør at garanti og vedlikeholdsintervall som anbefalt for Royal-produkter ikke lenger vil gjelde.